
_START_ARTICLE_
ودارت الأيام
_START_SECTION_
كلمات الاغنية
_START_PARAGRAPH_
ودارت الأيام_NEWLINE_ومرت الأيام_NEWLINE_ما بين بعاد وخصام_NEWLINE_وقابلته....نسيت إني خصمته_NEWLINE_ونسيت الليل اللي سهرته_NEWLINE_وسامحت عذاب قلبي وحيرته_NEWLINE_ما اعرفش إزاي إزاي إزاي أنا كلمته_NEWLINE_ما اقدرش على بعد حبيبي_NEWLINE_أنا ليا مين أنا ليا مين إلا حبيبي_NEWLINE_قابلني والأشواق في عنيه_NEWLINE_سلم_NEWLINE_سلم وخد ايدي في ايديه_NEWLINE_وهمس لي قالي الحق عليه_NEWLINE_نسيت ساعتها بعدنا ليه_NEWLINE_فين دموع عيني اللي ما نامت ليالي_NEWLINE_بابتسامه من عيونوا نسهالي_NEWLINE_امر عذاب....واحلى عذاب_NEWLINE_عذاب الحب..عذاب الحب للأحباب_NEWLINE_ما اقدرتش اصبر يوم على بعده_NEWLINE_ده الصبر عايز عايز صبر لوحده_NEWLINE_ما اقدرش على بعد حبيبي..._NEWLINE_وصفولي الصبر_NEWLINE_لقيته خيال وكلام في الحب_NEWLINE_يا دوب يا دوب ينقال_NEWLINE_واهرب من قلبي اروح على فين_NEWLINE_ليالينا الحلوة في كل مكان_NEWLINE_مليناها حب احنا الأثنين_NEWLINE_وملينا الدنيا امل_NEWLINE_امل وحنان_NEWLINE_عيني عيني على العاشقين_NEWLINE_حيارى مظلومين_NEWLINE_عالصبر مش قادرين_NEWLINE_ما اقدرتش اصبر يوم على بعده_NEWLINE_ده الصبر عايز عايز صبر لوحده_NEWLINE_ما اقدرش على بعد حبيبي..._NEWLINE_ودارت الأيام_NEWLINE_ومرت الأيام_NEWLINE_وهل الفجر بعد الهجر_NEWLINE_بلونه الوردي بيصبح_NEWLINE_ونور الصبح صحى الفرح_NEWLINE_وقال للحب قوم نفرح_NEWLINE_من فرحتي فرحتي تهت مع الفرحه_NEWLINE_ما اقدرش على بعد حبيبي_NEWLINE_من فرحتي فرحتي لا بنام ولا بصحى_NEWLINE_ولقيتني معاك بعيش معاك_NEWLINE_بعيش في ربيع ما فيش كده ما فيش كده_NEWLINE_بين شوق ما ينتهيش_NEWLINE_وشوق وشوق وشوق ثاني ابتدى_NEWLINE_ما اقدرتش اصبر يوم على بعده_NEWLINE_ده الصبر عايز عايز صبر لوحده_NEWLINE_ما اقدرش على بعد حبيبي...